CELEX: 62010CA0509
Language: et
Date: 2012-07-05 00:00:00
Title: Kohtuasi C-509/10: Euroopa Kohtu (esimene koda) 5. juuli 2012 . aasta otsus (Bundesgerichtshof — Saksamaa eelotsusetaotlus) — Josef Geistbeck, Thomas Geistbeck versus Saatgut-Treuhandverwaltungs GmbH (Intellektuaal- ja tööstusomand — Ühenduse sordikaitse — Määrus (EÜ) nr 2100/94 — Põllumajandustootja erand — Mõiste „õiglane tasu” — Kahju hüvitamine — Rikkumine)

22.9.2012   
            
            
               ET
            
            
               Euroopa Liidu Teataja
            
            
               C 287/3
            
         Euroopa Kohtu (esimene koda) 5. juuli 2012. aasta otsus (Bundesgerichtshof — Saksamaa eelotsusetaotlus) — Josef Geistbeck, Thomas Geistbeck versus Saatgut-Treuhandverwaltungs GmbH
   (Kohtuasi C-509/10) (1)
   
   (Intellektuaal- ja tööstusomand - Ühenduse sordikaitse - Määrus (EÜ) nr 2100/94 - Põllumajandustootja erand - Mõiste „õiglane tasu” - Kahju hüvitamine - Rikkumine)
   2012/C 287/05
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   
      Hagejad: Josef Geistbeck, Thomas Geistbeck
   
      Kostja: Saatgut-Treuhandverwaltungs GmbH
   
      Ese
   
   Eelotsusetaotlus — Bundesgerichtshof — Nõukogu 27. juuli 1994. aasta määruse (EÜ) nr 2100/94 ühenduse sordikaitse kohta (EÜT L 227, lk 1; ELT eriväljaanne 03/16, lk 390) artikli 14 lõike 3 ja artikli 94 lõigete 1 ja 2 ning komisjoni 24. juuli 1995. aasta määruse (EÜ) nr 1768/95 ühenduse sordikaitset käsitleva nõukogu määruse (EÜ) nr 2100/94 artikli 14 lõikes 3 osutatud põllumajandusliku erandi rakenduseeskirjade kohta (EÜT L 173, lk 14; ELT eriväljaanne 03/18, lk 63) artiklite 5 ja 8 tõlgendamine — Ühenduse sordikaitse — Rikkumine — Kohustus maksta ühenduse kaitse alla võetud sordi omanikule õiglast tasu ning hüvitada talle tekkinud kahju — Õiglase tasu ja kahju kindlakstegemise kriteeriumid
   
      Resolutsioon
   
   
               1.
            
            
               Et määrata kindlaks „õiglane tasu”, mida peab nõukogu 27. juuli 1994. aasta määruse (EÜ) nr 2100/94 ühenduse sordikaitse kohta artikli 94 lõike 1 alusel maksma põllumajandustootja, kes on kasutanud kaitstud sordi saagist saadud paljundusmaterjali ega ole täitnud kohustusi, mis tulenevad nimetatud määruse artikli 14 lõikest 3 koostoimes komisjoni 24. juuli 1995. aasta määruse (EÜ) nr 1768/95 määruse nr 2100/94 artikli 14 lõikes 3 osutatud põllumajandusliku erandi rakenduseeskirjade kohta (muudetud komisjoni 3. detsembri 1998. aasta määrusega (EÜ) nr 2605/98) artikliga 8, tuleb võtta arvutamisel aluseks summa, mis tuleb tasuda samal maa-alal sama sordi paljundusmaterjali litsentseeritud tootmise eest.
            
         
               2.
            
            
               Sordi omaniku õigustest kinnipidamise kontrollimisega kaasnevate kulude hüvitamiseks makstavat summat ei saa arvata määruse nr 2100/94 artikli 94 lõikes 1 sätestatud „õiglase tasu” hulka.
            
         
      (1)  ELT C 30, 29.1.2011.